CELEX: C2005/057/59
Language: da
Date: 2005-03-05 00:00:00
Title: Sag T-495/04: Sag anlagt den 23. december 2004 af Belfass mod Rådet for Den Europæiske Union

5.3.2005   
            
            
               DA
            
            
               Den Europæiske Unions Tidende
            
            
               C 57/34
            
         Sag anlagt den 23. december 2004 af Belfass mod Rådet for Den Europæiske Union
   (Sag T-495/04)
   (2005/C 57/59)
   Processprog: fransk
   Ved De Europæiske Fællesskabers Ret i Første Instans er der den 23. december 2004 anlagt sag mod Rådet for Den Europæiske Union af Belfass, Bruxelles, ved avocat Lucas Vogel.
   Sagsøgeren har nedlagt følgende påstande:
   
               —
            
            
               Beslutningen, der er vedtaget af Generalsekretariatet for Rådet for Den Europæiske Union, hvorved sagsøgerens to bud afvises, i forbindelse med det offentlige udbud UCA 033/04, med henblik på tildeling af en kontrakt vedrørende rengøring og vedligeholdelse af to kontorbygninger beliggende i Bruxelles, annulleres.
            
         
               —
            
            
               Rådet tilpligtes til at betale en erstatning på 1 481 317,65 EUR plus renter med satsen 7 % p.a. fra sagens anlæg, med forbehold for udtrykkelige forhøjelser, nedsættelser eller senere præciseringer.
            
         
               —
            
            
               Rådet tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren i den foreliggende sag, et selskab, der er specialiseret i kontorrengøring og som har gjort rent i visse af Rådets Generalsekretariats bygninger siden 1. januar 1998, anfægter Rådets afvisning af dets to bud i forbindelse med et udbud med henblik på indgåelse af en kontrakt på rengøring og diverse tjenesteydelser, der skal udføres i bygningerne Woluwé Heights (parti 1) og Frère Orban (parti 2).
   Til støtte for sine påstande har sagsøgeren gjort følgende gældende:
   
               —
            
            
               Der er i den foreliggende sag tale om en åbenbar fejlfortolkning hvad angår Rådets afvisning af buddet på parti 1, hvor Rådet gjorde gældende, at den gennemsnitlige timesats i det pågældende bud ligger lavere end den mindsteløn, der er fastsat af den L'Union générale belge du nettoyage for kategori 1A og gældende fra den 1. juli 2004. Sagsøgeren har til dette gjort gældende, at en præcis undersøgelse af tallene i buddet viser, at den gennemsnitlige timeløn er højere end den mindstesats, der er fastsat af L'Union générale belge du nettoyage.
            
         
               —
            
            
               Der er ifølge sagsøgeren sket en tilsidesættelse af princippet om god forvaltning og af forbuddet mod forskelsbehandling, ligesom der foreligger en åbenbart urigtig vurdering i den foreliggende sag, i det omfang, hvor buddet hvad angår parti 2 ifølge sagsøgeren blev afvist uden videre med den ene begrundelse, at det samlede antal arbejdstimer, der var angivet i buddet, var mere end 12,5 % lavere end gennemsnittet for arbejdstimer i de andre bud, de var afgivet for den pågældende kontrakt. Sagsøgeren har gjort gældende, at Rådet ved brugen af dette kriterium favoriserer de dyreste bud, der har sat et for højt antal arbejdstimer, uden nogen gyldig grund.